Sodba Splošnega sodišča z dne 2. februarja 2022 – Vita Zahnfabrik/EUIPO – VIPI Produtos Odontológicos (VITABLOCS TriLuxe forte)
(Zadeva T-202/21)1
(Znamka Evropske unije – Postopek z ugovorom – Mednarodna registracija, v kateri je imenovana Evropska unija – Besedna znamka VITABLOCS TriLuxe forte – Prejšnja besedna znamka Evropske unije TRILUX – Relativni razlog za zavrnitev – Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001))
Jezik postopka: angleščina
Stranke
Tožeča stranka: Vita Zahnfabrik H. Rauter GmbH & Co. KG (Bad Säckingen, Nemčija) (zastopnika: A. Theis in F. Hauck, odvetnika)
Tožena stranka: Urad Evropske unije za intelektualno lastnino (zastopnika: T. Frydendahl in V. Ruzek, agenta)
Druga stranka v postopku pred odborom za pritožbe pri EUIPO, intervenientka pred Splošnim sodiščem: VIPI Indústria, Comércio, Exportação E Importação De Produtos Odontológicos LTDA (Pirassununga, Brazilija) (zastopnik: J. Blum, solicitor)
Predmet
Tožba zoper odločbo četrtega odbora za pritožbe pri EUIPO z dne 9. februarja 2021 (zadeva R 818/2020-4) v zvezi s postopkom z ugovorom med družbama VIPI Indústria, Comércio, Exportação E Importação De Produtos Odontológicos in Vita Zahnfabrik H. Rauter.
Izrek
Tožba se zavrne.
Družbi Vita Zahnfabrik H. Rauter GmbH & Co. KG se naloži plačilo stroškov.
____________
1 UL C 217, 7.6.2021.